Odense Adresse-Contoirs Efterretninger, 1841-07-10
J "Dagens Feuilleton læses, som foreløbigen meldt (S. 486), en motiveret Bedømmelse af Ole Bulls Virtuositet. Med Hensyn til den af ham i Kjøbenhavn sidst givne Concert vil det maaskee interessere det musikalske Publikum i Odense at erfare noget Mere af denne Bedømmelse. "Ole Bull - siger Kritikeren - besidder et stort Talent, men ikke en Guist af Geni. Hans uhyre techniske Færdighed understøttes ikke af en renset Smag, af en sund musikalsk Sands, og dette er til Hinder for at han kan give sine Præstationer den i alle Enkeltheder harmoniske Afrunding, som bør findes hos et ægte Kunstværk. Vi maae berette, at han denne Aften overvandt Vanskeligheder, som Faa ustraffet skulde have prøvet paa at overvinde; men med alt dette er det langtfra han viste sig som en i alle Henseender fuldkommen Solospiller. Som om han havde udtømt sin Kraft paa det egentligt Halsbrækkende i sine Compositioner, Staccatoløbene (til hvilke vi ikke have hørt Magen), Flageolettonerne, de dobbelte og tredobbelte Octavspring v. s. v., frembød hans Spil mange Svagheder, som ikke lettelig kunde undgaae et nogenlunde dannet Øre, og det navnligen i Tonens Kraft, Fylde og Runding og i Dobbeltgrebenes Reenhed og Sikkerhed. Bulls Spil er frit, livligt og bevægeligt, men der er ingen ægte Begeistring; thi Man maa dog for Alting ikke see Beviis paa Begeistring deri, at en Kunstner gjør voldsomme legemlige Bevægelser, naar Compositionen ikke kan udføres uden disse, eller at han stamper med Foden, naar Orchestret ikke falder ind til rette Tid. Med al Prume's Kulde og Mangel paa Begeistring, viste han dog en langt større kunstnerisk Dygtighed, navnlig i Udførelsen af Adagiolen, ligesom overhovedet hans Besindighed og Correthed gjøre ham til en agtværdig, om end ligesaalidt som Bull genial Tonekunstner. J Bulls Compositioner vil Man hverken opdage Dybde eller Jndhold; det er en Masse af Melodier og Passager, som ikke bindes sammen med organisk Nødvendighed, og som ikke udtrykke nogen musikalsk Tanke; Man træffer intet Spor til at han formaaer at gjennemarbeide en Melodi. Dertil kommer en Udsmykkelse med Bizarrerier, der vistnok skulle gjelde for Originalitet, men som ere den sande Originalitet fremmede, og som en correct Smag maa forkaste; Man vil maaskee sige, at disse usædvanlige Vendinger, afbrudte Slutningssatser og selv det Usammenhængende i Compositionen ere Geniets Præg, og Enhver veed at sige om Geniet, at det ikke bekymrer sig om Skranker, at det baner sig sin egen Vei og andet deslige. Men denne Geniets Overspringen af Skranker maa dog vel forstaaes saaledes, at det foragter de traditionelle og conventionelle Grændser og skaber sig selv nye. Skaberevne er Geniets Særkjende; det skaber sig sin Frihed, men med det samme sin Grændser; thi uden disse er Friheden utænkelig. Vi ville ikke nægte, at Ole Bull for en Deel overspringer de conventionelle Grændser, men han giver sig ingen nye; han overskrider Skjønhedslinien og tumler sig paa Vilkaarlig hedens og Egoismens brede Mark. Derfor ere ogsaa hans Compositioner, med alt det Bizarre og Abstruse, med alt tilsyneladende Originalt, fulde af Trivialiteter, og Man vil vanskeligt opdage en ny Tanke i dem." Dhrr. Hammeken (Academiegaden No. 281) og Repp (St. Jørgensgade No. 34) i Kjøbenhavn have i "Dagen" udstædt en Jndbydelse til Stiftelsen af et dansk Silke=Selskab, hvis nærmeste Formaal efter Planen skal være: 1) Kjøb eller Leie og Tilberedelse i dette Efteraar af et passende Stykke Jord til hvide Morbærtræers Plantning til Foraaret 1842. 2) Bestilling af Morbærtræer til Foraaret 1842 og fremdeles aarligen; og naar de først plantede Træer begynde at afgive nogenlunde tilstrækkelig Forraad af Blade, 3) Anskaffelsen af et dertil passende Antal af Silkeorme-Æg, som alt haves her i Landet, og naar Forsøget lykkes, 4) Antagelsen af et Par kyndige Arbeidsfolk til Røgtning, Pleie og rigtig Behandling i alle paakommende Tilfælde. For at lette saa Mange som muligt Adgangen til Selskabet, fastsættes det ringe Contingent, af 1 Specie aarlig pr. Actie. Det vil saaledes staae Enhver frit for at tegne sig for flere Actier, da Udbyttet, dersom Planen lykkes, vil blive beregnet efter enhver Deeltagers Jndskud.